Komission asetus (EY) N:o 561/1999, annettu 15 päivänä maaliskuuta 1999, pysyvän tarjouskilpailun avaamisesta Espanjan interventioelimen hallussa olevan oliiviöljyn myymiseksi



Virallinen lehti nro L 069 , 16/03/1999 s. 0013 - 0016



KOMISSION ASETUS (EY) N:o 561/1999, annettu 15 päivänä maaliskuuta 1999, pysyvän tarjouskilpailun avaamisesta Espanjan interventioelimen hallussa olevan oliiviöljyn myymiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98 (1) ja erityisesti sen 3 artiklan 1 kohdan, sekä katsoo, että neuvoston asetuksen (ETY) N:o 2754/78 (2), sellaisena kuin se on viimeksi muutettuna asetuksella (ETY) N:o 2203/90 (3), 2 artiklassa säädetään, että interventioelinten hallussa oleva oliiviöljy saatetaan myyntiin tarjouskilpailulla, Espanjan interventioelimen hallussa on tätä nykyä tietty määrä oliiviöljyä 31 päivään lokakuuta 1998 voimassa olevan neuvoston asetuksen N:o 136/66/ETY (4), sellaisena kuin se on viimeksi muutettuna asetuksella (EY) N:o 1638/98, 12 artiklan 1 kohdan mukaisesti, komission asetuksessa (ETY) N:o 2960/77 (5), sellaisena kuin se on viimeksi muutettuna asetuksella (ETY) N:o 3818/85 (6), vahvistetaan edellytykset tarjouskilpailulla myynnille yhteisön markkinoilla sekä oliiviöljyn viennille; oliiviöljymarkkinoiden tilanne suosii tällä hetkellä kyseisten öljyjen myyntiin saattamista osittain, neitsytoliiviöljyjen, jotka eivät ole tarkoitettuja suoraan elintarvikkeeksi, nykyinen markkinatilanne on sellainen, että kysyntä on suurempi kuin käytettävissä olevat määrät; sen takaamiseksi, että mahdollisimman monet toimijat voivat hankkia vähimmäismäärän välittömän tarpeen tyydyttämiseksi, on syytä säätää kunkin toimijan osalta hakemuksen enimmäismäärä, on säädettävä erityisistä yksityiskohtaisista säännöistä toimintojen ja niiden valvonnan sääntöjenmukaisuuden varmistamiseksi, jäsenvaltioiden on tässä tarkoituksessa säädettävä suunnitellun toimen moitteettoman sujumisen takaamiseksi kaikista täydentävistä toimenpiteistä, jotka ovat yhteensopivia voimassa olevien säännösten kanssa, sekä komissiolle annettavasta tiedonannosta, valvontaa koskevaa sääntelyä olisi täydennettävä mahdollisuudella näytteenottoon, ja tässä asetuksessa säädetyt toimenpiteet ovat rasvan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Espanjan interventioelin Fondo Español de Garantia Agraria, jäljempänä `FEGA`, avaa tarjouskilpailun tämän asetuksen (ETY) N:o 2960/77 säännösten mukaisesti seuraavien oliiviöljymäärien myymiseksi yhteisön markkinoilla: - 20 000 tonnia yleisen kauppalaadun neitsytoliiviöljyä, - 55 000 tonnia oliivilamppuöljyä. Kyseiset määrät saatetaan myyntiin viidellä tarjouskilpailulla, joista jokaisessa myydään määrästä noin viidennes mahdollisesti lisättynä aiemmassa tarjouskilpailussa myymättä jääneillä määrillä. 2. Poiketen siitä, mitä asetuksen (ETY) N:o 2960/77 5 artiklan 2 kohdassa säädetään, jos öljyn määrä jossakin astiassa on yli 500 tonnia, FAGA:lle annetaan lupa muodostaa useita eriä, joissa myydään vain osa kyseisestä öljystä. 2 artikla Tarjouspyyntö julkaistaan 23 päivänä maaliskuuta 1999. FEGA (calle Beneficencia, 8, E-28004 Madrid) julkistaa myyntiin saatettavat öljyerät ja niiden nykyisen varastointipaikan. Edellä tarkoitetusta tarjouspyynnöstä on viipymättä toimitettava jäljennös komissiolle. 3 artikla Tarjousten on saavuttava FEGA:n toimipaikkaan (calle Beneficiencia, 8, E-28004 Madrid) viimeistään kello 14.00 paikallista aikaa - 7 päivänä huhtikuuta 1999, - 5 päivänä toukokuuta 1999, - 9 päivänä kesäkuuta 1999, - 7 päivänä heinäkuuta 1999, - 21 päivänä heinäkuuta 1999. Ostotarjous voidaan hyväksyä ainoastaan, jos sen esittäjä on luonnollinen henkilö tai oikeushenkilö, joka toimii oliiviöljyalalla ja joka on 31 päivänä joulukuuta 1998 kirjattu tältä osin jäsenvaltion arvonlisäverorekisteriin. Kunkin tarjouksen tekijä voi jättää tarjouksen enintään 500 tonnista yleistä kauppalaadun neitsytoliiviöljyä ja 1 000 tonnista oliivilamppuöljyä. 4 artikla 1. Oliivilamppuöljyn osalta tarjoukset koskevat öljyä, jonka happoisuusaste on 3. 2. Kun tarjouskilpailulla myydyn öljyn happoisuusaste eroaa tarjouksen kohteena olevan öljyn happoisuusasteesta, maksettava hinta on tarjottu hinta, johon lisätään tai josta vähennetään seuraavasti: - happoisuusaste enintään 3: lisätään 0,32 euroa jokaiselta kymmenesosalta, joka alittaa 3:n happoisuusasteen, - happoisuusaste yli 3: vähennetään 0,32 euroa jokaiselta kymmenesosalta, joka ylittää 3:n happoisuusasteen. 5 artikla FEGA:n on toimitettava komissiolle luettelo nimiä mainitsematta kunkin myyntiin saatetun erän korkeimmasta hinnasta kahden päivän kuluttua tarjousten jättämiselle asetetun määräajan päättymisestä. 6 artikla Vähimmäismyyntihinta 100 kilogrammalle öljyä vahvistetaan asetuksen N:o 136/66/ETY 38 artiklassa säädettyä menettelyä noudattaen saatujen tarjousten perusteella viimeistään kymmenentenä työpäivänä tarjousten jättämiselle asetetun määräajan päättymisen jälkeen. Päätös vähimmäismyyntihinnasta on annettava viipymättä tiedoksi kyseiselle jäsenvaltiolle. 7 artikla FEGA:n on myytävä oliiviöljy viimeistään viidentenä työpäivänä 6 artiklassa tarkoitetun päätöksen tiedoksi antamisesta, sanotun kuitenkaan rajoittamatta tämän asetuksen 10 artiklan soveltamista. FEGA:n on toimitettava varastointielimille luettelo eristä, joita koskevaa tarjouskilpailua ei ole ratkaistu. 8 artikla Asetuksen (ETY) N:o 2960/77 7 artiklassa tarkoitettu vakuus on 18 euroa 100 kilogrammalta. 9 artikla Asetuksen (ETY) N:o 2960/77 15 artiklassa tarkoitettu varastointikorvaus on 3 euroa 100 kilogrammalta. 10 artikla Interventioelin, tarjouskilpailun voittaja ja varastointielin ottavat ennen sen erän, jota koskeva tarjouskilpailu on ratkaistu, siirtämistä näytteen ja analysoivat sen komission asetuksen (ETY) N:o 3472/85 (7) 2 artiklan 4 ja 5 kohdan mukaisesti, sanotun kuitenkaan rajoittamatta asetuksen (ETY) N:o 2960/77 11 artiklan 1 ja 2 kohdan säännösten soveltamista. Kyseisestä näytteestä tehtyjen analyysien tulosten on oltava interventioelimellä viimeistään kolmantenakymmenentenä työpäivänä 6 artiklassa tarkoitetun päätöksen tiedoksi antamisen jälkeen. a) Jos kyseisestä näytteestä tehtyjen analyysien lopullinen tulos osoittaa, että siirrettävän oliiviöljyn ja tarjouspyynnössä kuvatun laadun välillä on eroa ja että kyseessä on asetuksen N:o 136/66/ETY liitteessä olevassa 1 kohdassa tarkoitettu oliiviöljy, sovelletaan seuraavia säännöksiä: i) interventioelimen on ilmoitettava asiasta samana päivänä komission yksiköille liitteen I mukaisesti, sekä varastoijalle ja tarjouskilpailun voittajalle; ii) tarjouskilpailun voittaja voi: - joko ottaa haltuunsa kyseisenlaatuisen erän, - tai kieltäytyä ottamasta haltuunsa kyseistä erää, asetuksen (ETY) N:o 2960/77 7 artiklan 6 kohdan b alakohdan mukaisesti tehtävän ilmoituksen rajoittamatta. Tällöin tarjouskilpailun voittajan on ilmoitettava asiasta samana päivänä interventioelimelle ja komissiolle liitteen II mukaisesti. Kun nämä muodollisuudet on täytetty, tarjouskilpailun voittaja vapautetaan kaikista kyseiseen erään liittyvistä velvoitteista, vakuudet mukaan luettuina. b) Jos kyseisestä näytteestä tehtyjen analyysien lopullinen tulos osoittaa, että laatu poikkeaa asetuksen N:o 136/66/ETY liitteessä 1 olevan oliiviöljyn laadusta, - interventioelimen on ilmoitettava asiasta samana päivänä komission yksikölle liitteen I mukaisesti, sekä varastoijalle ja tarjouskilpailun voittajalle, - tarjouskilpailun voittaja ilmoittaa samana päivänä interventioelimelle, ettei se voi ottaa haltuunsa kyseistä erää, ja ilmoittaa asiasta samana päivänä komissiolle liitteiden I ja II mukaisesti. Kun nämä muodollisuudet on täytetty, tarjouskilpailun voittaja vapautetaan kaikista kyseiseen erään liittyvistä velvoitteista, vakuudet mukaan luettuina. Poiketen siitä, mitä asetuksen (ETY) N:o 2960/77 13 artiklan toisessa alakohdassa säädetään, erä, jota koskeva tarjouskilpailu on ratkaistu, on otettava haltuun kokonaisuudessaan viimeistään seitsemäntenäkymmenentenä päivänä 6 artiklassa tarkoitetusta tiedonannosta. 11 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä maaliskuuta 1999. Komission puolesta Franz FISCHLER Komission jäsen (1) EYVL L 210, 28.7.1998, s. 32 (2) EYVL L 331, 28.11.1978, s. 13 (3) EYVL L 201, 31.7.1990, s. 5 (4) EYVL 172, 30.9.1966, s. 3025/66 (5) EYVL L 348, 30.12.1977, s. 46 (6) EYVL L 368, 31.12.1985, s. 20 (7) EYVL L 333, 11.12.1985, s. 5 LIITE I Yhteydenotot Brysseliin ainoastaan seuraaviin faksinumeroihin: Jean-Marc Gazagnes, PO VI/C/4 - faksi: (32-2) 296 60 09 tai (32-2) 296 60 08 LIITE II >KAAVION ALKU> Tiedonanto: Erien haltuunottamisesta kieltäytyminen Espanjan interventioelimen hallussa olevan. . . . . . . . . . . . oliiviöljytonnin myymiseksi järjestetyn tajouskilpailun yhteydessä - Tarjouskilpailun voittaneen tarjouksen tekijän nimi: - Tarjouskilpailun päivämäärä: - Päivämäärä, jona tarjouskilpailun voittaja kieltäytyy erästä: Erän numero Määrä tonneina Varaston osoite Haltuunottamisesta kieltäytymisen perusteet >KAAVION LOOPU>